શ્રીલંકાની ટીમ માટે આ વર્ષ ખૂબ પડકારજનક રહ્યું. રમતમાં સતત મળતી હારના પરિણામે શ્રીલંકાની ક્રિકેટ ટીમમાં અનેક પરિવર્તન કરવામાં આવ્યા હતા. ખેલાડીઓ ઉપરાંત આ ટીમે કપ્તાન બદલવામાં પણ એક ખાસ રેકોર્ડ પોતાને નામ કર્યો છે. આ એક વર્ષમાં તમામ ફોર્મેટ મળીને શ્રીલંકાની ટીમે 7 કપ્તાન બદલ્યા છે. આ સાત ખેલાડી છે - ઉપુલ થરંગા, એન્જેલો મેથ્યૂઝ, દિનેશ ચાંદીમલ, રંગના હૈરાથ, થિસારા પરેરા, ચમીરા કપુગેદરા અને લસિથ મલિંગા. આ પહેલાં વર્ષ 2011માં ઇંગ્લેન્ડ અને વર્ષ 2001માં ઝિમ્બાબ્વેએ 6 કપ્તાન બદલ્યા હતા.